open-index/open-wikipedia-markdown huggingface dataset:
பிச்சல் பெரி

**பிச்சல் பெரி** (*Pichal Peri*) அல்லது **பிச்சல் பைரி** (   ,  "தலைகீழ்-கால்"), **சுரல்/சுழில்/சுடைல்** என்றும் அழைக்கப்படுகிறது (   ,  ) என்பது அசுரன் அல்லது இயற்கைக்கு அப்பாற்பட்ட உயிரினம் ஆகும். இது தெற்கு ஆசியா மற்றும் மத்திய ஆசியாவின் பேய்க் கதைகளில் பிரபலமாகத் தோன்றும் கதை பாத்திரம் ஆகும். பிச்சல் பெரி பொதுவாக முகத்தை மூடிய நீளமான முடியுடன் மற்றும் பாதங்கள் பின்னோக்கிச் செல்லும் பெண்ணாக உருவகப்படுத்தப்பட்டுள்ளது.

## பின்னணி
பிச்சல் பெரி இந்தியா மற்றும் பாக்கித்தான் மலைகளில் சுற்றித் திரிவதாகக் கூறப்படுகிறது. இவை எப்போதாவது சில இந்தியக் கிராமங்களுக்குள் நுழைந்தாலும் இவை இமயமலையில் காணப்படுவதாகக் கூறப்படுகிறது. பாக்கித்தானில், கைபர் பக்துன்க்வா மாகாணத்தின் கிராமப்புற மலைப் பகுதிகளில் பொதுவாகக் காட்சிப் பதிவுகள் உள்ளன. இருப்பினும் பஞ்சாப் மாகாணத்திலும் அவ்வப்போது இவை காணப்பட்டதாகக் காட்சிப் பதிவுகள் உள்ளன. இந்த தகவல்களைக் கூறுபவர்கள் பொதுவாகக் கிராமப்புற பெரியவர்கள் ஆவார்கள். இவர்கள் பெரும்பாலும் மூடநம்பிக்கை கொண்டவர்களாக அறியப்படுகின்றனர். இவர்கள் பஞ்சாபில் உள்ளவர்கள். தங்கள் வாழிடப்பகுதியின் வடக்கே உள்ள அண்டை நாடுகளிடமிருந்து புராணத்தின் பாதிப்பு காரணமாக இம்மனோபாபம் உருவாக்கியிருக்கலாம். பிச்சல் பெரியின் பண்புகள் பிராந்தியத்தைப் பொறுத்து மாறுபடும் தன்மையுடையது.

சில பதிப்புகளில், பிச்சல் பெரி இரவில் காடுகளில் தோன்றி தனிமையான ஆண்களைக் குறிவைக்கிறது என்று கூறப்படுகிறது. பெரும்பாலான கதைகள் பாதிக்கப்பட்டவர் தப்பிச் செல்வதாக உள்ளது. ஏனெனில் இவை பொதுவாக முதல் சாட்சி என்று கூறும் நபர்களால் கூறப்படுகின்றன. பிச்சல் பெரி இரண்டு வடிவங்களைக் கொண்டுள்ளது என்று நம்பப்படுகிறது. பெரும்பாலான கதைகளில் இவை ஆண்களைக் கவர்ந்திழுப்பதற்காக அழகான பெண்களாகத் தோன்றி பின்னோக்கிய கால்களால் மட்டுமே வெளிப்படுகிறது. சில சந்தர்ப்பங்களில், பெண் வடிவம் ஒரு உயரமான பேயாக மாறுவதாகக் கூறப்படுகிறது.

## மேலும் பார்க்கவும்

* இந்திய நாட்டுப்புறவியல்

## மேற்கோள்கள்

பகுப்பு:கற்பனை உயிரினங்கள்
நீல நரி

**நீல நரி** (*The Blue Jackal*) என்பது இந்திய துணைக் கண்டம் முழுவதும் அறியப்பட்ட கதை ஆகும்.

## ஆரம்ப குறிப்பு
நீல நரி பற்றிய முந்தைய குறிப்பு *[[பஞ்சதந்திரம்|பஞ்சதந்திரத்தில்]]* காணப்படுகிறது. இது மனித சூழ்நிலைகளில் விலங்குகளைச் சித்தரிக்கும் கதைகளின் தொகுப்பாகும் (மானுடவியல், புனைகதையில் பேசும் விலங்குகளைப் பார்க்கவும்). ஒவ்வொரு கதையிலும் ஒவ்வொரு விலங்குக்கும் ஒரு "ஆளுமை"யுடன் காணப்படும். ஒவ்வொரு கதையும் ஒரு நீதி நெறியினைப் போதிக்கின்றது. 

## கதை
வாய்வழி செய்தி மூலம் அறியப்படும் நீல நரியின் கதை இந்தியாவின் ஒரு பகுதியிலிருந்து மற்றொரு பகுதியில் அதிகம் வேறுபடுவதில்லை. இந்த கதையில் வரும் உயிரினம் *சந்துரு*, *நீலகாந்த்* அல்லது *நீல கிதர்* (அதாவது, *நீல நிற குள்ளநரி* ) என்று பலவிதமாக அறியப்படுகிறது.

மிகவும் பொதுவான கதை கீழ்க்கண்டவாறு கூறப்பட்டுள்ளது:

## நீதி
பல நா‌ள் ‌திருட‌ன் ஒருநா‌ள் அக‌ப்படுவா‌ன்

## மேலும் பார்க்கவும்

* இந்திய இலக்கியங்கள்
* *[[பஞ்சதந்திரம்]]*

## மேற்கோள்கள்

## வெளி இணைப்புகள்
* https://moralkahani.in/top-10-hindi-stories-in-short-moral-stories-hindi  (இந்தியில் *நீல நரி* கதை)
பகுப்பு:இந்திய இலக்கியம்
பகுப்பு:சமசுகிருத இலக்கியம்
பகுப்பு:பஞ்சதந்திரம்
கோல் (இசைக்கருவி)

**கோல்** (*Khol*) என்பது வட மற்றும் கிழக்கு இந்தியாவில் பக்தி இசையுடன் இணைந்து பயன்படுத்தப்படும் ஒரு சுடுமண்ணாலான இரண்டு பக்க முரசாகும். இது **மிருதங்கம்** என்றும் அழைக்கப்படுகிறது ( மிருதங்கத்துடன் குழப்பக்கூடாது). இது இந்திய மாநிலங்களான மேற்கு வங்காளம், அசாம் மற்றும் மணிப்பூர் ஆகிய மாநிலங்களில் இருந்து உருவானது. இரு கைகளின் உள்ளங்கைகள் மற்றும் விரல்களால் இது வாசிக்கப்படுகிறது.

## விளக்கம்
நாட்டிய சாஸ்திரத்தில் விவரிக்கப்பட்டுள்ளபடி, கோல் பண்டைய *கோபுச்சா* வடிவ முரசினை ஒத்ததாகக் கருதப்படுகிறது.இதன் வலது முகம் அதிக சுருதியைக் கொண்டுள்ளது. மேலும் உலோக ஒலியை உருவாக்குகிறது, அதே சமயம் இடது முகம் குறைந்த ஒலியை உருவாக்குகிறது. பெரிய பக்கத்தை ஈரப்பதத்துடன் சரிசெய்யலாம். ஈரப்பதமான நாளில், பெரிய பக்கம் தளர்ந்து, குறைந்த ஒலியை உருவாக்கி அதிர்வுறும். வறண்ட வானிலை நாளின் போது பக்கமானது இறுக்கமடைகிறது. இது அதிக ஒலியை உருவாக்குகிறது. இசைக்கருவி வாசிப்பவர்கள் தங்கள் கருவிகளில் போதுமான அளவு குறைந்த ஒலியை உருவாக்கவில்லை என உணர்ந்தால்  அவர்கள் தங்கள் விரலில் சிறிது தண்ணீரைத் தடவி, பெரிய பக்கத்தின் விளிம்பில் பரப்புவார்கள்.  

## வரலாறு
கோல் தோற்றம் பற்றி பல வரலாறுகள் உள்ளன. வடகிழக்கு இந்தியாவில் பல்வேறு வகையான கோல் கருவி கிடைக்கிறது. ஒடிசா, மணிப்பூர், வங்காளம் மற்றும் அசாம் ஆகிய மாநிலங்களில் பொதுவாக வெவ்வேறு வடிவங்களில் காணப்படுகின்றன. அசாமிய பாலிமத் சங்கர்தேவ் மரத்தால் செய்யப்பட்ட கோலை உருவாக்கினார்.

ஒடிசாவில் உள்ள ஒவ்வொரு விஷ்ணு (ஜெகன்நாத், ராதா கிருஷ்ணர்) கோவிலிலும் ஆரத்தி சடங்குகளின் போது இந்த கருவி இசைக்கப்படுகிறது. சண்டிதாசர், கோவிந்ததாசர் மற்றும் ஞானதாசர் போன்ற இடைக்கால கவிஞர்களின் ஒடியா, பெங்காலி கீர்த்தனைகளுடன் பறை பயன்படுத்தப்படுகிறது. இது ஒன்பது இந்திய பாரம்பரிய நடனங்களில் ஒன்றான கௌடீயந்ருத்யத்துடன் இணைந்து பயன் படுத்தப்பட்டிருந்தாலும் சங்கீத நாடக அகாதமியால் அங்கீகரிக்கப்படவில்லை.

கிருஷ்ணா உணர்வுக்கான சர்வதேச சங்கம், கௌடியா வைணவ சங்கங்களில், பஜனை மற்றும் கீர்த்தனைளில் இது முதன்மையாக இசைக்கப்படுகிறது.

## இதனையும் பார்க்கவும்

* மிருதங்கம்
* கைம்முரசு இணை
* தவில்
* தாளம்
* மத்தலே, யக்சகான நிகழ்ச்சியில் பயன்படுத்தப்படும் ஒரு கருவி
* டோலக்

## சான்றுகள்

## வெளி இணைப்புகள்

* Mridanganet.blogspot.com

பகுப்பு:அசாமியப் பண்பாடு
பகுப்பு:இந்திய இசைக்கருவிகள்
தபோன்

thumb|200x200px| தபோன்
**தபோன்** (Taphon) என்பது தாய்லாந்தின் பாரம்பரிய இசைக்கருவியாகும். இது இரண்டு தலைகளுடன் பீப்பாய் வடிவத்தில் உள்ளது. மேலும் இது மிகவும் பிரபலமான காங்காஸைப் போலவே இரு கைகளின் கைகளாலும் விரல்களாலும் இசைக்ப்படுகிறது.

முதலில் சபோன் என்று அழைக்கப்பட்ட இது, *பிப்பாட்* எனப்படும் தாய்லாந்தின் பாரம்பரிய தாள இசைக் குழுவில் பயன்படுத்தப்படுகிறது. மேலும், இது தாய் நாட்டுப்புற இசையில் பொதுவாகப் பயன்படுத்தப்படும் முரசாகும். மேலும் இது பெரும்பாலும் பாங்காக் மற்றும் சியாங் மாயில் நிகழ்த்தப்படுகிறது. பெரும்பாலும் தாய் வழிபாட்டுத் தலங்களில் நடைபெறும் நிகழ்ச்சிகளுடன், அங்கிருக்கும் கடவுளை மகிழ்விப்பதற்காகப் பயன்படுத்தப்படுகிறது. இது தாய் கலாச்சாரத்தில் குறிப்பாக புனிதமான கருவியாகக் கருதப்படுகிறது. மேலும் பொதுவாக மற்ற கருவிகளை விட உயர்ந்த இடத்தில் வைக்கப்படுகிறது. பல சந்தர்ப்பங்களில், வடிவமைப்புகள் தபோனின் நடுத்தர பிரிவில் நெய்யப்படுகின்றன.   தபோன் கம்போடிய சாம்போவுடன் மிகவும் ஒத்திருக்கிறது

## சான்றுகள்

பகுப்பு:இசைக்கருவிகள்
சம்போர்

thumb| ஒரு கம்போடியச் சிறுவன் சம்போரை வாசிக்கிறான்.
***சாம்போர்*** (Samphor) (    ; *சாம்போ* என்றும் ரோமானியப்படுத்தப்பட்டது ) என்பது கம்போடியாவைச் சேர்ந்த ஒரு சிறிய, 2-தலை பீப்பாய் வடிவ இசைக்கருவியாகும். இது தோராயமாக .35 மீட்டர் அகலமும் .5 மீட்டர் நீளமும் கொண்டது. இரண்டு தலைகளைக் கொண்டுள்ள இரு கைகளாலும் இசைக்கப்படுகிறது.  இசைக்கலைஞரின் திறனைப் பொறுத்து, இதில் 8 வெவ்வேறு சுருதிகளை உருவாக்க முடியும்.  இது இசுராலையுடன் இணைந்து குத்துச்சண்டை போட்டிகளிலும் இசைக்கப்படுகிறது. சாம்போர் தாய்லாந்தில் பயன்படுத்தப்படும் தபோனுக்கு ஒப்பானது .

ஒரு மரத்தை துளையிட்டு பீப்பாய் வடிவத்தில் ஒரு சாம்போர் தயாரிக்கப்படுகிறது.  இரண்டு முனைகளும் கன்று தோலால் மூடப்பட்டிருக்கும். தோல் அல்லது பிரம்பு கீற்றுகளால் இறுக்கப்படுகிறது.  வெவ்வேறு தாளங்களை வெளிப்படுத்த இதன் ஒரு பகுதி மற்றொன்றை விட பெரியதாக வடிவமைக்கப்படுகிறது.  பாரம்பரியமாக, தயாரிப்பாளர் அரிசி மற்றும் சாம்பலில் செய்யப்பட்ட கலவையைப் பயன்படுத்துவதன் மூலம் ஒவ்வொரு தலையையும் மெருகேற்றுகிறார்.   தோலின் தலையை சரிசெய்யும் சுருதி சாம்பல் தடிமனான அடுக்குடன் குறைவாக மாறும். 

இசைக் கலைஞர் நான்கு வித்தியாசமான தாளங்களைப் பயன்படுத்துகிறார். இந்த நான்கு ஒலிகளுக்கும் "திங், திப், தியோங், தப் என கம்போடியப் பெயர் உண்டு.

## சான்றுகள்

## வெளி இணைப்புகள்
* Video showing modern performance of "Apsara dance" music, with Pin harp, samphor drum (on table) and skor thom drums (on floor).
*Sampo at UMBC.edu. Photo of Master musician, Sum Tath.

பகுப்பு:தாள இசைக்கருவிகள்
பகுப்பு:கம்போடியப் பண்பாடு
லோசூங் திருவிழா

**லோசூங் திருவிழா** (*Losoong Festival*) என்பது சிக்கிம் மாநிலத்தினைச் சேர்ந்த பூட்டியா பழங்குடியினரின் புத்தாண்டு ஆகும்.  இது ஒவ்வொரு ஆண்டும் திசம்பர் மாதத்தில் கொண்டாடப்படுகிறது.

## பாரம்பரியம்
திபெத்தியச் சந்திர நாட்காட்டியின் அடிப்படையில் விவசாயிகள் அறுவடையைக் கொண்டாடும் 10வது மாதத்தின் 18வது நாளில் லோசூங் வருகிறது. இது பூட்டியா மக்களின் பாரம்பரிய விழாவாகும். இதனை லெப்சா மக்களும் கொண்டாடுகிறார்கள். இதை இவர்கள் *நம்சூங்* என்று அழைக்கிறார்கள். திபெத்தியப் புத்தாண்டான லோசரின் மரபுகள் மற்றும் சடங்குகளைத் தழுவி இத்திருவிழா கொண்டாடப்படுகிறது. சிக்கிமில் உள்ள போடாங் மற்றும் ரும்டெக் மடாலயங்களில் இத்திருவிழா நடத்தப்படுகிறது. டீஸ்டா மற்றும் ரோங்யுங் சூ நதிகள் சங்கமிக்கும் அப்பர் சோங்கு பகுதியில் நம்சூங் திருவிழா ஒவ்வொரு ஆண்டும் கொண்டாடப்படுகிறது.https://kendrayojna.com/namsoong-festival-2022/

லோசூங் இந்தியாவில் மட்டுமல்ல, நேபாளம் மற்றும் பூட்டானிலும் கொண்டாடப்படுகிறது.

இந்த விழாவின் போது நிகழ்த்தப்படும் நடன வடிவங்கள் பத்மசாம்பவாவின் (அல்லது குரு உக்யேன்) வாழ்க்கையிலிருந்து விவரிக்கப்பட்ட கதைகளைச் சித்தரிக்கின்றன.

## கொண்டாட்டம்
பூசாரி 'சி-பூட்', சிறப்பு மதுபானம் ஒன்றைத் தெய்வங்களுக்கு வழங்கிய பிறகு கொண்டாட்டம் தொடங்குகிறது. கடவுளுக்குக் காணிக்கை செலுத்திய பிறகு அசுர மன்னனின் உருவ பொம்மை எரிக்கப்படுகிறது. இந்த அரக்கனை எரிப்பது தீமையை அழிப்பதைக் குறிக்கிறது.

இத்திருவிழாவின் போது மக்களுக்கு ஒரு சில போட்டிகள் ஏற்பாடு செய்யப்படும். இதனை இவர்கள் பல நாட்கள் மகிழ்ச்சியாகக் கொண்டாடுகின்றன.  இந்த விழா சோனம் லோசூங் என்றும் அழைக்கப்படுகிறது. லோசூங் திருவிழா கிழக்கு இந்தியாவில் மிகவும் பிரபலமானது.

## மேற்கோள்கள்

பகுப்பு:புத்தாண்டுகள்
பகுப்பு:இந்தியப் புத்தாண்டுகள்
பகுப்பு:இந்தியப் பண்டிகைகள்
பகுப்பு:சிக்கிம்
துசார் காந்தி கோசு

**துசார் காந்தி கோசு** (*Tushar Kanti Ghosh*)(செப்டம்பர் 21, 1898 - ஆகத்து 29, 1994) என்பவர் இந்தியப் பத்திரிகையாளரும் எழுத்தாளரும் ஆவார். அறுபது ஆண்டுகளாக, தான் இறப்பதற்குச் சற்று முன்பு வரை, கொல்கத்தாவில் உள்ள *அம்ரிதா பஜார் பத்ரிகா* என்ற ஆங்கில மொழி செய்தித்தாளின் ஆசிரியராக இருந்தார். பன்னாட்டுப் பத்திரிகை நிறுவனம் மற்றும் காமன்வெல்த் பத்திரிக்கை ஒன்றியம் போன்ற முக்கிய பத்திரிகை நிறுவனங்களின் தலைவராகவும் பணியாற்றியுள்ளார். கோசு "இந்தியப் பத்திரிகை உலகின் மூத்தவர்"  மற்றும் "இந்தியப் பத்திரிகையின் தலைவர்" என்று நாட்டின் சுதந்திரமான பத்திரிகைக்கு இவர் செய்த பங்களிப்புகளுக்காகப் புகழப்படுகிறார்.

## இளமை
கோசு கொல்கத்தா பல்கலைக்கழகத்தின் பங்கபாசி கல்லூரியில் படித்தார். இவர் தனது தந்தையைத் தொடர்ந்து *அமிர்தா பஜார் பத்திரிகாவின்* ஆசிரியராக பணியில் சேர்ந்தார். இந்தியா முழுவதும் சகோதர செய்தித்தாள் நிறுவனங்களையும், பெங்காலி மொழி பத்திரிக்கையான *ஜுகாந்தர்* பத்திரிகையையும் நிறுவினார்*.*

## பத்திரிக்கை பணி
கோசு இந்திய விடுதலை இயக்கத்தில் பத்திரிகையாளராக ஆற்றிய சேவையின் காரணமாகப் பிரபலமடைந்தார். இவர் மகாத்மா காந்தி மற்றும் அகிம்சை இயக்கத்தின் ஆதரவாளராக இருந்தார். பிரித்தானிய காலனித்துவ அதிகாரிகள் 1935-ல் பிரித்தானிய நீதிபதிகளின் அதிகாரத்தைக் கேள்வி கேட்கும் கோசு எழுதிய கட்டுரைக்காகக் கோசைச் சிறையில் அடைத்தனர்.

ஐயத்துக்கிடமான செய்தி ஒன்றின்படி, வங்காள மாகாணத்தின் காலனித்துவ ஆளுநர் ஒருமுறை கோசிடம், கோசின் செய்தித்தாளைத் தொடர்ந்து படிக்கும் போது, இச்செய்தித்தாளில் இடம்பெறும் கட்டுரைகளின் இலக்கணம் தவறானது என்றும், "இது ஆங்கில மொழியில் குறைபாட்டினை ஏற்படுத்துகிறது" என்றும் தெரிவித்தார். ஆனால் கோசு "இது, எங்கள் விடுதலைப் போராட்டத்திற்கான எனது பங்களிப்பு" எனது பங்களிப்பு எனத் தெரிவித்தார்.

ஒரு பத்திரிகையாளராகத் தனது வழக்கமான பணியுடன் கூடுதலாக, கற்பனை நாவல்கள் மற்றும் குழந்தைகளுக்கான புத்தகங்களையும் கோசு எழுதினார்.

## விருது
1964ஆம் ஆண்டில், இலக்கியம் மற்றும் கல்விக்கான இவரது பங்களிப்புகளுக்காக இந்தியாவின் மூன்றாவது மிக உயர்ந்த குடிமகன் விருதான பத்ம பூசண் விருதை இந்திய அரசு இவருக்கு வழங்கியது.

## இறப்பு
கோசு 1994-ல் கொல்கத்தாவில் சிறுது காலம் நோய்வாய்ப்பட்டிருந்தார். பின்னர் இதய செயலிழப்பால் இறந்தார்.

## மேற்கோள்கள்

பகுப்பு:இந்தியப் பதிப்பாளர்கள்
பகுப்பு:இந்திய இசையியலாளர்கள்
பகுப்பு:இந்திய எழுத்தாளர்கள்
பகுப்பு:இந்திய ஊடகவியலாளர்கள்
பகுப்பு:1994 இறப்புகள்
பகுப்பு:1898 பிறப்புகள்
பகுப்பு:இந்தியத் துடுப்பாட்ட நிர்வாகிகள்
தக் (இசைக்கருவி)

**தக்** (*Dhak*) என்பது இந்தியாவில் தோன்றிய ஒரு இசைக்கருவியாகும். இது கால்நடைகளின் தோல் மூலம் உருவாக்கப்படுகிறது. கிட்டத்தட்ட உருளையிலிருந்து பீப்பாய் வரை இதன் வடிவங்கள் வேறுபடுகின்றன. வாய்ப் பகுதியில் மேல் தோலை நீட்டுவது மற்றும் இழுத்துக் கட்டும் முறையும் மாறுபடும். இது கழுத்திலிருந்து இடுப்பு வரை கட்டப்பட்டு, மடியில் அல்லது தரையில் வைத்து, பொதுவாக மரக் குச்சிகளால் இசைக்கப்ப்படும். இடது பக்கம் ஒரு கனமான ஒலியைக் கொடுக்க மாவு போன்ற பொருள் பூசப்படும். 

மேளம் அடிப்பது துர்கா பூஜையின் ஒரு அங்கமாகும். இது பெரும்பாலும் பெங்காலி இந்து சமூகத்தால் இசைக்கப்படுகிறது.

"தக்" இசையின் சப்தம் இல்லாமல் துர்கா பூஜை நிறைவடையாது என தி ஸ்டேட்ஸ்மேன் எழுதியது. இரண்டு மெல்லிய குச்சிகளை கொண்டு உருவாக்கும் இசை கேட்போருக்கு பரவசத்தை செலுத்துகிறது. அந்த மயக்கும் துடிப்புகள் துர்கா பூஜையின் காட்சிகள் மற்றும் வாசனைகளை கற்பனை செய்ய போதுமானது." 
படிமம்:বীরভূম জেলার মনসা পূজায় ঢাকিরা.jpg|பீர்பூமில் மானச பூஜையின் போது பெங்காலி 
படிமம்:BD Dhaki.JPG|வங்காள இசைக்கலைஞர்கள்
படிமம்:Dhak 2010 Arnab Dutta.JPG|2010 ஆம் ஆண்டு தெற்கு கொல்கத்தா துர்கா பூஜை பந்தலில் தக் கருவியை இசைக்கும் இரு தக்கி.
படிமம்:Dhaki Bazaar - Sealdah Railway Station - Kolkata 2011-10-03 030246.JPG|தக் கலைஞர்கள் கடைவீதி.
படிமம்:Dhaki Bazaar - Sealdah Railway Station - Kolkata 2011-10-03 030245.JPG|தக் கலைஞர்கள் கடைவீதி.


## இதனையும் பார்க்கவும்

* டோலக்

## சான்றுகள்

பகுப்பு:மேற்கு வங்கத்தின் பண்பாடு
பகுப்பு:இந்திய இசைக்கருவிகள்
தும்பி (இசைக்கருவி)

thumb| தும்பா மற்றும் அல்கோசா .

**தும்பி** அல்லது **டூம்பி** (    , உச்சரிப்பு: *tūmbī* ), **தும்பா அல்லது டூம்பா** **என்றும்** அழைக்கப்படுகிறது, இது வட இந்திய துணைக் கண்டத்தின் பஞ்சாப் பகுதியிலிருந்து இசைக்கப்படும் பாரம்பரிய இசைக்கருவியாகும். உயரமான, ஒற்றை சரம் பறிக்கும் கருவி பஞ்சாபின் நாட்டுப்புற இசையுடன் தொடர்புடையது என்றாலும் தற்போது மேற்கத்திய பாங்க்ரா இசையில் மிகவும் பிரபலமானது. 

பஞ்சாபி நாட்டுப்புறப் பாடகர் லால் சந்த் யம்லா ஜாட் (1914-1991) என்பவரால் சமீப ஆண்டுகளில் தும்பி இசைக்கருவி பிரபலப்படுத்தப்பட்டது. 1960கள், 1970கள் மற்றும் 1980களில் பல பஞ்சாபி பாடகர்கள் தும்பி இசைக்கருவியை பயன்படுத்தினர் குறிப்பாக குல்தீப் மானக், முகமது சாதிக், திதர் சந்து, அமர் சிங் சம்கிலா மற்றும் கர்தார் ரம்லா . இன்னும் கன்வர் கிரேவால் மற்றும் சயீன் ஜாஹூர் போன்ற பஞ்சாபி சூஃபி பாடகர்களும் அடங்குவர்.

இந்த கருவி ஒரு மரக் குச்சி மற்றும் ஒரு சுண்டைக்காய் ஓடு ஆகியவைகளால் ஆனது. ஓடானது எதிரொலிக்கும் படி பொருத்தப்பட்டுள்ளது. ஒற்றை உலோக சரம் அந்த ஓட்டின் குறுக்காக சென்று அந்த குச்சியின் முடிவில் ஒரு சுருதியேற்றும் விசைக்கருவியுடன் இணைக்கப்பட்டுள்ளது. இசைக்கலைஞர்கள் அந்த உலோகசரத்தை தொடர்ச்சியாக சிமிட்டுவதன் மூலம் இசையே உருவாக்கி மகிழ்வார்கள்.

## மேற்கத்திய இசையில் தும்பியின் பயன்பாடு

* டிம்பாலாண்ட் தயாரித்து  *2001 ஆம் ஆண்டு வெளியான மிஸ்ஸி எலியட்டின் தனிப்பாடலான கெட் உர் ஃப்ரீக் ஆன்*,   ஹிட் சிங்கிள், அதன் பிரபலமான முக்கிய இசைக் காட்சியில் தனித்துவமான தும்பி ஒலியை அறிமுகப்படுத்தியது.
* இங்கிலாந்து தரவரிசையில் பெரும் வெற்றி பெற்றபஞ்சாபி MC *இன் முண்டியன் டோன் பாக் கே ரஹின் (சிறுவர்களிடம் ஜாக்கிரதை)*, மேற்கத்திய இசையில் தும்பியைப் பயன்படுத்தி பிரபலமடைந்ததின்  மிகப் பரவலாக அறியப்பட்ட உதாரணம்.
* *[[20 Inch|20 இன்ச்]]* மாஸ்டர் பி (ஜமைக்கா ரெக்கே கலைஞர் குட்டி ரேங்க்ஸ் மற்றும் ராப் கலைஞர் கோப்ரா கான் ஆகியோர் இடம்பெற்றுள்ளனர்) டொராண்டோ, ஒன்டாரியோ, கனடாவைச் சேர்ந்த ஷான் ராம்தா (பிரபல பஞ்சாபி நாட்டுப்புற பாடகர், ஹசாரா சிங் ராம்தாவின் பேரன்) வாசித்ததும் தும்பி இசைக்கருவியில் தான்.
* *பேபி டால் மீ சோன் டி* பாடல் முழுவதும் தும்பியைக் கொண்டுள்ளது.

## இசையமைப்பாளர்கள்

* லால் சந்த் யம்லா ஜாட்
* முகமது சாதிக்
* குல்தீப் மானக்
* திடர் சந்து
* அமர் சிங் சம்கிலா
* மன்மோகன் வாரிஸ்
* சர்ப்ஜித் சீமா
* சுக்ஷிந்தர் ஷிந்தா
* சுக்விந்தர் பாஞ்சி
* சைன் ஜாஹூர்
* சங்தார்

## மேலும் பார்க்க

* ஏக்தாரா இந்தியா
* ஏக் தாரே நேபாளம்
* கேந்தரா
* காமாக்

## மேற்கோள்கள்

பகுப்பு:இந்திய இசைக்கருவிகள்
பகுப்பு:பஞ்சாபி இசை
புதுச்சேரியின் பெயர்கள், அதன் அலுவல் மொழிகளில்

**புதுச்சேரியின் பெயர்கள், அதன் அலுவல் மொழிகளில்** (*Names of Puducherry in its official languages*) என்பது இந்திய ஒன்றிய பிரதேசமான புதுச்சேரியின் பெயர்களை அதன் அலுவல் மொழிகளில் குறித்தலாகும். புதுச்சேரி ஒன்றிய பிரதேசமானது மொழியியல் பன்முகத்தன்மை உடைய பகுதியாகும். கடந்த கால-பிரெஞ்சு பாரம்பரியம் மற்றும் பிரித்தானிய இந்தியாவின் பாரம்பரியத்தை வெளிப்படுத்தும் ஐந்து அதிகாரப்பூர்வ மொழிகளை இது கொண்டுள்ளது. பெயர்களைக் கொண்டுள்ளது. இவை: பிரெஞ்சு, தமிழ், ஆங்கிலம், தெலுங்கு, மலையாளம் ஆகும். தெலுங்கும் மலையாளமும் முறையே யானம் மற்றும் மாகேயில் மட்டுமே அதிகாரப்பூர்வமாக உள்ளன.

## வரலாறு
புதுச்சேரியில் நவம்பர் 1954-இல் இந்தியாவின் பிரெஞ்சு நிறுவனங்களின் செயலிழப்புக்குப் பிறகும் பிரெஞ்சு அதிகாரப்பூர்வ மொழியாகத் தொடர்ந்தது. 1963-ஆம் ஆண்டு புதுச்சேரி சட்டமன்றத் தீர்மானத்தின் மூலம் ஆகத்து 1962-இல் *டி ஜூர்* இடமாற்றத்திற்குப் பிறகும் இந்த நிலை நீடித்தது. இது புதுச்சேரியில் பேசப்படும் பிற தாய்மொழிகளையும் உள்ளடக்கியிருந்தாலும் (அதாவது, பிரெஞ்சு மொழியின் அதிகாரப்பூர்வ அந்தஸ்தை வைத்திருக்கும் நோக்கம் கொண்டது. தமிழ், தெலுங்கு மற்றும் மலையாளம்) இந்தியுடன். தென்னிந்தியாவில் இந்தி எதிர்ப்புப் போராட்டங்கள் காரணமாக அடுத்தடுத்த ஆண்டுகளில் இந்தி மொழியை அலுவல் மொழிகளின் பட்டியலில் சேர்க்கும் சூழ்நிலை நீக்கப்பட்டு, அதற்குப் பதிலாக ஆங்கிலம் சேர்க்க வழி வகுத்தது. இந்த கிளர்ச்சிகள் இந்தியாவின் அலுவல் மொழிக் கொள்கையில் ஆழமான தாக்கத்தை ஏற்படுத்தியது. இதனால் இந்தியுடன் ஆங்கிலத்தையும் காலவரையின்றி பயன்படுத்த வழிவகுத்தது. இன்றைய நிலவரப்படி, அனைத்து தென்மாநிலங்களும் (ஆந்திரப் பிரதேசம், தெலங்காணா, தமிழ்நாடு, கருநாடகம் மற்றும் கேரளம்) மற்றும் புதுச்சேரி ஆகியவை மத்திய அரசுடன் கடிதப் பரிமாற்றம் செய்கின்றன. இவை முழுவதும் இன்றைக்கு ஆங்கிலத்தில் மட்டுமே உள்ளன.

## புதுச்சேரியின் பெயர்கள்
பிரெஞ்சு மொழியில் புதுச்சேரி **டெரிடோயர் டி பாண்டிச்சேரி** என்று அழைக்கப்படுகிறது. மேலும் புதுச்சேரி ஒன்றிய பிரதேசத்தில் அதிகாரப்பூர்வமாக இருக்கும் மூன்று தாய்மொழிகளில் உள்ள பெயர் கீழே கொடுக்கப்பட்டுள்ளது:

## மேலும் பார்க்கவும்

* புதுச்சேரியின் அதிகாரப்பூர்வ மொழிகள்

## மேற்கோள்கள்

: **அடிக்குறிப்புகள்:** 
 
 

பகுப்பு:தென்னிந்தியா
பகுப்பு:புதுச்சேரி
பகுப்பு:இந்தியப் பட்டியல்கள்
பகுப்பு:இந்திய மொழிகள்
ஐதராபாத்து ஊறுகாய்

[thumb|180x180px| [மிர்பூர் காஸ், சிந்து, பாக்கித்தானில் பாரம்பரியமாகப் பூர்வீகமாக இருக்கும் ஒரு பழமாக, மாம்பழங்கள் பல பாக்கிதானிய உணவுகள் மற்றும் சமையல் வகைகளில் பயன்படுத்தப்படுகின்றன - ஐதராபாத் மாங்காய் ஊறுகாய் ஒரு முக்கிய உதாரணம்.]]
**ஐதராபாத்து ஊறுகாய்** (ஆங்கிலம்: *Hyderabadi pickle*; உருது:) என்பது இந்தியாவின் தெலங்காணா மாநிலம் ஐதராபாத்தில் தயாரிக்கப்படும் ஒரு வகை இந்திய ஊறுகாய் ஆகும். இந்த ஊறுகாய் பல்வேறு சுவைகளில் தயாரிக்கப்படலாம் (குறிப்பாக மாங்காய்) இயற்கையான செயல்முறைகள் மூலம் முதிர்ச்சியடைந்த காய்கறிகள் மற்றும் பாரம்பரிய முறையில் கவனமாகத் தேர்ந்தெடுக்கப்பட்ட மசாலாப் பொருட்களைக்கொண்டு இந்த ஊறுகாய் தயாரிக்கப்படுகிறது.

இவை இவற்றின் கலவையான சுவைகளுக்காக அறியப்படுகின்றன. இவற்றில் பெரும்பாலானவை மசலாசுவையுடன் சில காரமாகவும் இருக்கும். இந்தத் தயாரிப்பு வணிகப் பெயருடன் சந்தைப்படுத்தப்படுகிறது.

## ஐதராபாத் கலப்பு ஊறுகாய்
இதன் முக்கிய பொருட்கள் மாங்காய், கேரட், தேசிப்பழம், பச்சை மிளகாய், பூண்டு மற்றும் பிற மசாலாப் பொருட்கள்.

## ஐதராபாத் மாங்காய் ஊறுகாய்
மசாலா கலந்த புளிப்புச் சுவைகொண்ட இந்த ஊறுகாயின் முக்கிய மூலப்பொருளாக மாம்பழம் உள்ளது.

## மேலும் பார்க்கவும்

* இந்திய உணவுமுறை
* ஐதராபாத்து உணவு முறை
* ஊறுகாய்

## மேற்கோள்கள்

பகுப்பு:இந்திய உணவுகள்
பகுப்பு:ஊறுகாய்கள்
பாவையா (இசை)

**பாவையா** என்பது பிரபலமான நாட்டுப்புற இசை ஆகும், இது வடக்கு வங்காளத்தில், குறிப்பாக வங்காளதேசத்தில் உள்ள ரங்பூர் பிரிவு, மேற்கு வங்காளத்தின் கூச் பெஹார் மாவட்டம், இந்தியாவின் மற்றும் அசாமின் பிரிக்கப்படாத கோல்பாரா மாவட்டங்களில் மிகவும் பிரபலமான இசை வடிவமாகும். இந்த இசை வடிவம் "உழைக்கும் வர்க்கம்" என அறியப்படும் **[[யானைப்பாகன்|யானைப்பாகன்கள்]]**, **எருமை மேய்ப்பவர்கள்** மற்றும் **வண்டி ஓட்டுபவர்கள்** போன்றோர்களின் வாழ்க்கை முறையைப் பற்றிய  கருப்பொருள்களைக் கொண்டுள்ளது. மேலும் இவற்றின் பாடல் வரிகள் அம்மக்களின் காதல் பிரிவினை மற்றும் தனிமையின் வேதனையை வெளிப்படுத்துகின்றன, வலி, ஏக்கம் மற்றும் "ஆழ்ந்த உணர்ச்சியை" உச்சரிக்கும் நீளமான தொனிகளுடன் பாடப்படுகிறது. **பாவையா**  பொதுவாக 16 ஆம் நூற்றாண்டில் பிஸ்வா சிங்காவின் கீழ் தோன்றியதாக நம்பப்படுகிறது, மேலும் 1950 களில் இருந்து மேடை நிகழ்ச்சிகளாக பரிணமித்துள்ளது. பாவையா பாடல்களின் வரிகள் மதச்சார்பற்றவை.

## சொற்பிறப்பியல்
*பாவையா* என்பதற்குப் பல்வேறு விளக்கங்கள் உள்ளன. புதர்கள் மற்றும் பிற காய்கறிகள் கொண்ட தாழ்வான நிலம் *பாவா* என்று அழைக்கப்படுகிறது. சில ஆராய்ச்சியாளர்களின் கூற்றுப்படி, *பாவையா* என்பது *பாவையா*  *என்ற வார்த்தையிலிருந்து பெறப்பட்டது,* இது *பாவ்* (தென்றல்) என்ற வார்த்தையிலிருந்து பெறப்பட்டது. *பாவையா* என்ற சொல்லின் வழித்தோன்றல் *பாவ்* > *பாவோ* + *ஐயா* = *பாவையா* ; இந்த வார்த்தையின் அர்த்தம் *உணர்ச்சிவசப்பட்டது* . அப்பாசுதீன் அகமதுவின் கூற்றுப்படி, இந்த இசையானது வடக்கு வங்காளத்திலிருந்து *பாவையா* என்று அழைக்கப்படும் சீரற்ற மற்றும் இனிமையான தென்றல் காற்று போன்றது. *பாவையா*( மேற்கு வங்காள அரசாங்கத்தின் நாட்டுப்புற கலாச்சார மற்றும் பழங்குடி கலாச்சார மையத்தால் நடத்தப்பட்டது) கலைஞர்களிடம் எடுக்கப்பட்ட கணக்கெடுப்பின்படி, இந்த பெயர் *பாவோ* என்ற வார்த்தையிலிருந்து *உருவானது*, இது *பாவ்* என மாற்றப்பட்டது. இந்தப் பாடல்கள் *பிரஹா* அல்லது காதல்பிரிவினை மற்றும் தனிமையின் ஆழமான உணர்ச்சியைக் கொண்டுள்ளன.

## திரைப்படம்
பங்களாதேஷ் திரைப்பட இயக்குநர் ஷாநேவாஸ் ககோலியின் திரைப்படமான *உத்தரேர் சுர்* (வடக்கு சிம்பொனி) ஒரு *பாவையா* பாடகரின் வாழ்க்கையை அடிப்படையாகக் கொண்டது. வறுமை காரணமாக வங்காளதேசத்தின் வடக்குப் பகுதியில் இந்த இசை படிப்படியாக அழிந்துபோன கதையைச் சொல்கிறது. இப்படம் 18வது கொல்கத்தா சர்வதேச திரைப்பட விழாவில் திரையிடப்பட்டது .

## பாடகர்கள்

* வங்கதேசம் முழுவதும் பாவையா பாடல்களை பிரபலப்படுத்திய பெருமைக்குரியவர் அப்பாசுதீன் அகமது .
* அஸ்ஸாம் மற்றும் இந்தியாவின் பிற பகுதிகளில் பாவையாவை பிரபலப்படுத்திய பெருமைக்குரியவர் பிரதிமா பருவா பாண்டே .
* பாபோன், பாவையாவை பிரபலமான இசையில் மாற்றியமைத்த பெருமைக்குரியவர்.
* ஜூபீன் கர்க், பாவையாவை மக்கள் மத்தியில் பிரபலப்படுத்திய பெருமைக்குரியவர்.
* கல்பனா படோவரி, பாவாயாவை மக்கள் மத்தியில் பிரபலப்படுத்திய பெருமைக்குரியவர்.
* ரதீந்திரநாத் ராய், வங்கதேசத்தின் பாவாயா பாடகர்.
* மகேஷ் சந்திர ராய், வங்கதேசத்தின் பாவாயா பாடகர்.

## குறிப்புகள்

பகுப்பு:நாட்டுப்புறப் பாடல்கள்
பகுப்பு:இசை பண்பாடு
இந்தியாவில் ராம்சார் தளங்களின் பட்டியல்

இந்தியாவில் 89 ராம்சர் தளங்கள் உள்ளன.  இவை ராம்சர் மாநாட்டின் கீழ் "சர்வதேச முக்கியத்துவம் வாய்ந்ததாக" கருதப்படும் ஈரநிலங்கள் ஆகும். உலகெங்கிலும் உள்ள அனைத்து ராம்சார் தளங்களின் முழு பட்டியலுக்கு , சர்வதேச முக்கியத்துவம் வாய்ந்த ராம்சார் ஈரநிலங்களின் பட்டியலைப் பார்க்கவும்.

WWF-இந்தியாவின் கருத்துப்படி, இந்தியாவில் உள்ள அனைத்து சுற்றுச்சூழல் அமைப்புகளிலும் ஈரநிலங்கள் மிகவும் அச்சுறுத்தலுக்கு உள்ளாகும் ஒன்றாகும். தாவரங்களின் இழப்பு, உப்புத்தன்மை, அதிகப்படியான வெள்ளம், நீர் மாசுபாடு, ஆக்கிரமிக்ககூடிய இனங்கள், அதிகப்படியான வளர்ச்சி மற்றும் சாலை கட்டுமானம், அனைத்தும் நாட்டின் ஈரநிலங்களை சேதப்படுத்தியுள்ளன.  2022 ஆம் ஆண்டில், கரிகிலி பறவைகள் சரணாலயம், பள்ளிக்கரணை மார்ஷ் ரிசர்வ் வனம் & தமிழ்நாட்டிலிருந்து பிச்சாவரம் சதுப்புநிலம், மிசோரத்தில் இருந்து பாலா ஈரநிலம், மத்தியப் பிரதேசத்திலிருந்து சாக்யா சாகர் உள்ளிட்ட இருபத்தி ஆறு புதிய தளங்கள் சேர்க்கப்பட்டன.  ராம்சார் தளங்களின் பரப்பளவு சுமார் 1,083,322 ஹெக்டேர் ஆகும்.  இந்தியாவிலேயே 14 ராம்சர் தளங்களுடன் தமிழ்நாடுதான் அதிக ராம்சர் தளங்களைக் கொண்டுள்ளது.

2014 வரை 26 ராம்சார் தளங்களே இந்தியா முழுவதும் இருந்தது. 2014ற்கு பிறகு இன்று வரை 49புதிய ராம்சார் தளங்கள் இந்தியா முழுவதும் அதிகரிக்கப்பட்டுள்ளது.

## மாநில வாரியாக தளங்களின் எண்ணிக்கை
14 ஆகஸ்ட் 2024 முடிய இந்தியாவில் 85 ராம்சர் ஈர நிலங்கள் உள்ளது. அவைகல் பின்வருமாறு:

## இதனையும் காண்க
* தமிழ்நாட்டின் ராம்சர் ஈர நிலங்களின் பட்டியல்
## வெளி இணைப்புகள்

* Ramsar Convention - Ramsar Sites in India - भारत के वेटलैंड्स 
* The Ramsar Convention on Wetlands, "India plans 10 new Ramsar designations in WWD ceremonies" Press release (February 2, 2000)
* http://www.panda.org/news_facts/newsroom/index.cfm?uNewsID=58200
* Conservation of wetlands of India – a review{Link } by S.N. Prasad, T.V. Ramachandra, N. Ahalya, T. Sengupta, Alok Kumar, A.K. Tiwari, V.S. Vijayan & Lalitha Vijayan; Salim Ali Centre for Ornithology and Natural History, Coimbatore 641108, Center for Ecological Sciences, Indian Institute Of Science, Bangalore 560012, Regional Remote Sensing Service Centre, Dehradun, Uttaranchal 248001; Tropical Ecology 43(1): 173-186, 2002 ISSN 0564-3295;  © International Society for Tropical Ecology. PDF http://www.dwarikatravels.in/TROPICALECOLOGY.pdf 
* 75 Ramsar Sites in India - GkInsights.com

## குறிப்புகள்

பகுப்பு:இந்தியாவில் பாதுகாக்கப்பட்ட பகுதிகள்
இராஜீவ் காந்தி தேசிய சமூக நல்லிணக்க விருது

**இராஜீவ் காந்தி தேசிய சமூக நல்லிணக்க விருது** (*Rajiv Gandhi National Communal Harmony Award*) அல்லது **இராஜீவ் காந்தி தேசிய சத்பவனா விருது** என்பது மத நல்லிணக்கம், தேசிய ஒருமைப்பாடு மற்றும் அமைதியை மேம்படுத்துவதில் சிறந்த பங்களிப்பிற்காக வழங்கப்படும் இந்திய விருது ஆகும். இது இந்திய முன்னாள் பிரதமர் இராஜீவ் காந்தியின் நீடித்த பங்களிப்பை நினைவுகூரும் வகையில், இந்தியத் தேசிய காங்கிரசு கட்சியின் அகில இந்தியக் காங்கிரஸ் குழுவினால் 1992ஆம் ஆண்டு நிறுவப்பட்டது. பத்து லட்சம் ரூபாய் விருது தொகையாக வழங்கப்படும் இந்த விருது இராஜீவ்காந்தியின் பிறந்த நாளான ஆகத்து 20 அன்று *சத்பவ்னா திவாஸ்* (நல்லிணக்க நாள்) கொண்டாடத்தின் போது வழங்கப்படுகிறது.

## விருதாளர்கள்
அன்னை தெரசா, செனாய் மேதை உஸ்தாத் பிஸ்மில்லா கான், வங்களாதேசத்தின் கிராமீன் வங்கி நிறுவனர் முகம்மது யூனுஸ், அசாம் முன்னாள் முதல்வர் இட்டேஸ்வர் சைகியா மற்றும் விடுதலைப் போராட்ட வீராங்கனை சுபத்ரா ஜோஷி, லதா மங்கேஷ்கர், சுனில் தத், ஜெகன்நாத் கவுல், திலீப் குமார் ஆகியோர் இந்த விருதைப் பெற்றுள்ளனர். எழுத்தாளர் கபில வாத்ஸ்யாயன், வஹியுதீன் கான் (இஸ்லாமிய அறிஞர்), கிரண் சேத் விருது பெற்றவர்களாவர். சமூக ஆர்வலர்களான தீசுடா செதால்வத் மற்றும் ஹர்ஷ் மந்தேர், எஸ். என்.சுப்பாராவ், சுவாமி அக்னிவேஷ் மற்றும் மதரி மொய்தீன், முன்னாள் குடியரசுத் தலைவர் கே. ஆர். நாராயணன், நிர்மலா தேஷ்பாண்டே, ஹேம் தத்தா, என். ராதாகிருஷ்ணன் மற்றும் கௌதம் பாய் முதலானோர் இந்த விருதினைப் பெற்றுள்ளனர்.

## மேலும் பார்க்கவும்
* கேல் ரத்னா விருது

## மேற்கோள்கள்

## வெளியிணைப்புகள்
* அகில இந்தியக் காங்கிரசு கமிட்டியின் அதிகாரப்பூர்வ இணையதளம்
* இந்தியத் தேசிய காங்கிரசின் அதிகாரப்பூர்வ இணையதளம்

பகுப்பு:இந்திய விருதுகள்
பகுப்பு:இந்திய தேசிய காங்கிரசு
பாரதேந்து அரிச்சந்திரா விருதுகள்

**பாரதேந்து அரிச்சந்திரா விருதுகள்** (*Bharatendu Harishchandra Awards*) இந்தியத் தகவல் மற்றும் ஒலிபரப்பு அமைச்சகம்  இந்தியில் அசல் மற்றும் ஆக்கப்பூர்வமான எழுத்தாளர்களை ஊக்குவிக்கும் நோக்கத்துடன் வழங்குகிறது. இந்த விருது வழங்கும் திட்டம் 1983-ல் தொடங்கியது. 

## பின்னணி
பாரதேந்து அரிச்சந்திரா விருதுகள், நவீன இந்தி இலக்கியத்தின் தந்தை எனப்படும் பாரதேந்து அரிச்சந்திரா நினைவாக வழங்கப்படுகிறது. அரிச்சந்திரா நவீன இந்தியாவின் தலைசிறந்த இந்தி எழுத்தாளர்களில் ஒருவராகக் கருதப்படுகிறார். இவர் புகழ்வாய்ந்த கவிஞர், இந்தி உரைநடை-எழுதுவதில் புதிய நடைமுறையினைத் தோற்றுவித்தவர் ஆவார்.

## விருதுகள்
பாரதேந்து அரிச்சந்திரா விருதுகள், இந்தியத் தகவல் மற்றும் ஒலிபரப்பு அமைச்சத்தினால் 1983ஆம் ஆண்டு முதல் இந்தி மக்கள் தொடர்புகளில் எழுத்தாளர்களை ஊக்குவிக்கும் நோக்கத்துடன் நிறுவப்பட்டது. இந்த விருதுகள் இந்தியில் எழுதப்பட்ட புத்தகங்கள்/கையெழுத்துப் பிரதிகளுக்கு கீழ்கண்ட 4 பிரிவுகளில் வழங்கப்படுகின்றன. இந்த விருது ஆண்டுதோறும் செப்டம்பர் 9ஆம் நாள் பாரதேந்து அரிச்சந்திரா பிறந்த நாளன்று வழங்கப்படுகிறது.

### பத்திரிகை மற்றும் மக்கள் தொடர்பு:
ஊடகவியல், விளம்பரம், வானொலி, தொலைக்காட்சி, திரைப்படம், அச்சுப்பத்திர்க்கை, வெளியீடுகள் போன்ற பல்வேறு துறைகளில் இந்தியில் ஆக்கப்பூர்வமான கட்டுரை செய்தி எழுதுபவர்களை ஊக்குவிப்பதற்காக இந்த விருது வழங்கப்படுகிறது. இந்த விருது பெறுபவர் முதல் பரிசாக ரூ. 35,000/-, இரண்டாம் பரிசாக ரூ.25,000/-, மூன்றாம் பரிசாக ரூ. 20,000/- பெறுவார். மேலும் ஐந்து ஆறுதல் பரிசுகள் தலா ரூ.5,000/- வீதம் வழங்கப்படும். இதனுடன் பரிசு பெறுபவர் பரிசிற்கான மேற்கோள் ஒன்றையும் பெறுவர்.

### தேசிய ஒருமைப்பாடு
தேசிய ஒருமைப்பாடு தொடர்பான புத்தகங்களுக்கு இந்த விருது வழங்கப்படுகிறது. இப்பிரிவில் முதல் பரிசாக ரூ. 15,000/- இரண்டாம் பரிசாக ரூ. 10,000/- மேற்கோளுடன் வழங்கப்படும்.

### பெண்கள் பிரச்சினை
சமூகத்தில் பெண்களின் நிலை தொடர்பான தற்போதைய பிரச்சினைகள் குறித்த புத்தகங்களுக்காகப் பெண் எழுத்தாளர்களுக்கு இந்த விருது வழங்கப்படுகிறது. இப்பிரிவில் முதல் பரிசாக ரூ. 15,000/- இரண்டாம் பரிசாக ரூ. 10,000/- மேற்கோளுடன் வழங்கப்படும்.

### குழந்தைகள் இலக்கியம்
குழந்தைகளுக்காக எழுதப்பட்ட புத்தகங்களுக்கு இந்த விருது வழங்கப்படுகிறது. இப்பிரிவில் முதல் பரிசாக ரூ. 15,000/- இரண்டாம் பரிசாக ரூ. 10,000/- மேற்கோளுடன் வழங்கப்படும்

## மேற்கோள்கள்

## வெளி இணைப்புகள்
தகவல் மற்றும் ஒலிபரப்பு அமைச்சகத்தின் ஆண்டு அறிக்கை 2000-2001. ப 47.
பகுப்பு:இந்திய விருதுகள்
முன்னீர்பள்ளம்

**முன்னீர்பள்ளம்** (*Munnirpallam*) என்பது தமிழ்நாட்டின், திருநெல்வேலி மாவட்டம், பாளையங்கோட்டை வட்டம், பாளையங்கோட்டை ஊராட்சி ஒன்றியத்துக்கு  உட்பட்ட  ஒரு சிற்றூர் ஆகும்.

## அமைவிடம்
இந்த ஊரானது மாவட்ட தலைநகரான திருநெல்வேலியிலிருந்து  ஐந்து கிலோமீட்டர் தொலைவிலும், பாளையங்கோட்டையிலிருந்து ஏழு கிலோமீட்டர் தொலைவிலும், மாநிலத் தலைநகரான சென்னையில் இருந்து 655 கிலோமீட்டர் தொலைவிலும் உள்ளது.

## மக்கள் வகைபாடு
இந்தக் கிராமத்தில் 1,928 வீடுகள் உள்ளன. 2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது 7,183 ஆகும். இதில் பெண்களின் எண்ணிக்கை 3,616 என்றும், ஆண்களின் எண்ணிக்கை 3567 என்றும் உள்ளது. கல்வியறிவு பெற்றவர்கள் விகிதம் 72.03% ஆகும். இதில் ஆண்களில் எழுத்தறிவு விகிதம் 77.26% என்றும், பெண்களிட் எழுத்தறிவு விகிதம் 66.87% ஆகும்.  இந்த ஊரின் எழுத்தறிவு விகிதமானது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## ஊரில் உள்ள கோயில்கள்
இந்த ஊரில் பரிபூரண கிருபேசுவரர் என்ற சிவன் கோயில் உள்ளது. இந்த ஊரில் பிறக்கும் ஆண் பிள்ளைகளுக்கு இந்த சிவனின் பெயரை வைப்பது வழக்கமாக உள்ளது.

## ஊரைச் சேர்ந்த பிரபலங்கள்
* மு. சி. பூரணலிங்கம் பிள்ளை 
* பூர்ணம் இராமச்சந்திரன் (எழுத்தாளர் உமாசந்திரன்) 
* பூர்ணம் விஸ்வநாதன்

## மேற்கோள்

பகுப்பு:திருநெல்வேலி மாவட்டத்திலுள்ள கிராமங்கள்
காளிதாசன் அகாதமி

**காளிதாசான் அகாதமி** என்பது மத்தியப் பிரதேச அரசாங்கத்தால் நிறுவப்பட்ட ஒரு கலாச்சார நிறுவனம் ஆகும். இது பல-துறை நிறுவனமாகச் செயல்படுகிறது. இது சமசுகிருத கவிஞரான காளிதாசனை மையமாகக் கொண்ட பாரம்பரியத்தை முன்னிறுத்திச் செயல்படும் நிறுவனமாகும். இந்நிறுவனம் 1978-ல் உஜ்ஜையினில் நிறுவப்பட்டது.

## மேற்கோள்கள்

பகுப்பு:இலக்கிய அமைப்புகள்
பாராம் ஆறு

**பாராம் ஆறு** (; ; ; ) என்பது போர்னியோ, கிழக்கு மலேசியா, சரவாக் மாநிலத்தில் உள்ள ஒரு முக்கியமான ஆறு ஆகும். 

இந்த ஆறு மலேசியாவின் கெலாபிட் உயர்நிலங்கள் (*Kelabit Highlands*); இந்தோனேசியாவின் கிழக்கு கலிமந்தான் (*East Kalimantan*) இரான் மலை (*Iran Mountains*) பகுதியில் உருவாகிறது. அத்துடன் மலேசியாவிற்கும் இந்தோனேசியாவிற்கும் ஓர் இயற்கையான எல்லையாகவும் அமைகிறது.

## பொது

இந்த ஆறு மேற்கு நோக்கி வெப்பமண்டல மழைக்காடுகள் வழியாகச் சென்று தென் சீனக் கடலில் கலக்கிறது. பாராம் ஆற்றின் கழிமுகம்; கிழக்கு பாராம் கழிமுகம் (*East Baram Delta*) என்றும் மேற்கு பாராம் கழிமுகம் (*West Baram Delta*) என்றும் இரண்டு அலகுகளாகப் பிரிக்கப்பட்டு உள்ளது.  

1882-ஆம் ஆண்டில் அப்போதைய புரூணை சுல்தான் அப்துல் மோமின் (*Sultan Abdul Momin*) என்பவர் சரவாக்கின் வெள்ளை இராசா (*White Rajah*) ஜேம்சு புரூக்கிற்கு பாராம் நதிப் படுகையை (Baram River Basin) வழங்கி இருக்கிறார்.  பரப்பளவு கொண்ட பாராம் ஆற்றுப் படுகை அப்போது புரூணை சுல்தானகத்தின் ஒரு பகுதியாக இருந்தது.

### மிரி-பாராம் நெடுஞ்சாலை

ஜேம்சு புரூக் ஆண்டுக்கு 6000 டாலர்களை ஆண்டு நிதியாக புரூணை சுல்தானுக்கு செலுத்த வேண்டும் எனும் உடன்படிக்கையின் கீழ் கொடுக்கப்பட்டது. அப்போது இருந்து பாராம் ஆற்றுப் படுகை, சரவாக்கின் நிலப்பகுதியாக இருந்து வருகிறது.

2003-ஆம் ஆண்டில் திறக்கப்பட்ட மிரி-பாராம் நெடுஞ்சாலையில் (*Miri-Baram Highway*) பத்தாங் பாராம் பாலம் (*Batang Baram Bridge*) எனும் நீண்ட பாலம் உள்ளது. மலேசியக் கூட்டரசு சாலை 22  (*Malaysia Federal Route 22*) என்று அழைக்கப்படும் அந்த நெடுஞ்சாலையை அந்தப் பாலம் மூலமாக பாராம் ஆறு கடக்கிறது. பாராம் ஆற்றின் கழிமுகத்தில் இருந்து ஏறக்குறைய 100&nbsp;கி.மீ. தொலைவில் மருடி நகரம் அமைந்துள்ளது.

## இவற்றையும் பார்க்க
* மலேசிய ஆறுகளின் பட்டியல்
* சரவாக் இராச்சியம்
* வெள்ளை இராசா
* ஜேம்சு புரூக்

## மேற்கோள்கள்

## வெளி இணைப்புகள்

பகுப்பு:சரவாக் ஆறுகள்
பகுப்பு:மலேசிய ஆறுகள்
கரியா பூஜை

**கரியா பூஜை** (*Garia puja*) என்பது இந்தியாவின் திரிபுராவில் நடைபெறும் திருவிழா. இது பொய்ஷாக் மாதத்தின் ஏழாவது நாளில் நடைபெறுகிறது. 2019-ல், கரியா பூஜை ஏப்ரல் 21 அன்று நடைபெற்றது.

கரியா பூஜையில் பக்தர்கள் சடங்கின் ஒரு பகுதியாக  கோழியைப் பலியிடுகிறார்கள். பாபா கரியா தெய்வத்தைப் போற்றும் வகையில் இது மூன்று நாள் நடைபெறும் திருவிழாவாகும். இத்திருவிழா ஆண்டுதோறும் பெங்காலி நாட்காட்டி மாதமான போயிஷாக் மாதத்தின் முதல் நாளில் நடைபெறும்.

## மேற்கோள்கள்

பகுப்பு:இந்து சமய விழாக்கள்
பகுப்பு:மே சிறப்பு நாட்கள்
பகுப்பு:ஏப்ரல் சிறப்பு நாட்கள்
மூலப்பாளையம்

**மூலப்பாளையம்** என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்தில் அமைந்துள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 194 மீட்டர் உயரத்தில் அமைந்துள்ள மூலப்பாளையம் பகுதியின் புவியியல் ஆள்கூறுகள்,  (அதாவது, 11°27'07.6"N,) ஆகும். ஈரோடு, சோலார், கொல்லம்பாளையம், முள்ளாம்பரப்பு, கஸ்பாபேட்டை மற்றும் அவல்பூந்துறை ஆகியவை மூலப்பாளையம் பகுதிக்கு அருகிலுள்ள முக்கிய புறநகர்ப் பகுதிகளாகும். மூலப்பாளையம் பகுதியில் நெரிசல் மிகுந்த மூன்று சாலை சந்திப்பு ஒன்று உள்ளது. இச்சந்திப்பில் ஏற்கனவே அமைக்கப்பட்டிருந்த சாலை சமிக்ஞை விளக்குகள் சரிவர வேலை செய்யாததால், புதியன நிறுவ மக்கள் எதிர்பார்க்கின்றனர்.

மூலப்பாளையம் பகுதியிலுள்ள பட்டத்தரசியம்மன் கோயில், இந்து சமய அறநிலையத் துறை கட்டுப்பாட்டின் கீழ் இயங்குகிறது.

மூலப்பாளையம் பகுதியானது, ஈரோடு கிழக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021-ஆம் ஆண்டு நடத்தப்பட்ட தேர்தலில் வெற்றி பெற்ற திருமகன் ஈ.வெ.ரா. காலமாகி விட்டதால், இத்தொகுதிக்கு 2023-ஆம் ஆண்டு பிப்ரவரி 27-ஆம் நாள் இடைத்தேர்தல் நடைபெற உள்ளது. மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019-ஆம் ஆண்டு நடத்தப்பட்ட தேர்தலில் வெற்றி பெற்றார்.

## மேற்கோள்கள்

## வெளி இணைப்பு
* GeoHack - மூலப்பாளையம்

பகுப்பு:ஈரோடு மாவட்டத்திலுள்ள கிராமங்கள்
ஓச்சிறை காளி திருவிழா

thumb| 2012ல் ஓச்சிரா காளி திருவிழா
**ஓச்சிறை காளி திருவிழா** (*Oachirakali*) என்பது இந்தியாவின் கேரளாவில் உள்ள ஓச்சிராவில் சூன் மாதம் நடைபெறும் ஒரு திருவிழா ஆகும். ஓச்சிறை கோயிலில் உள்ள படநிலம் என்ற நீர் சூழ்ந்த வயல்வெளியில், மேளம் முழங்க, இரு குழுக்களிடையே நடக்கும் கேலிச் சண்டை இதுவாகும். திருவிதாங்கூர் மகாராஜாக்கள் மார்த்தாண்ட வர்மாவுக்கும் காயம்குளம் ராஜாவுக்கும் இடையே ஓச்சிறை கோயில் சமவெளியில் நடந்த காயம்குளம் போரின் நினைவாக ஓச்சிரா காளி திருவிழா கொண்டாடப்படுகிறது. படநிலம் அல்லது போர்க்களம் என்பது புகழ்பெற்ற ஓச்சிரா பரபிரம்ம கோவிலுக்கு அருகிலுள்ள ஒரு நெல் வயல் ஆகும். மேலும் இந்த விழாக்கள் கோயிலுடன் தொடர்புடைய சடங்குகளின் ஒரு பகுதியாகும்.

## மேற்கோள்கள்

பகுப்பு:கேரள விழாக்கள்
மூலப்பட்டறை

**மூலப்பட்டறை** () என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்தில் அமைந்துள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 199 மீட்டர் உயரத்தில் அமைந்துள்ள மூலப்பட்டறை பகுதியின் புவியியல் ஆள்கூறுகள்,  (அதாவது, 11°21'04.3"N, 77°43'21.7"E) ஆகும். ஈரோடு, பிராமண பெரிய அக்கிரஹாரம், பெருமாள்மலை, சூரம்பட்டி, கொல்லம்பாளையம், மூலப்பாளையம் மற்றும் பள்ளிபாளையம் ஆகியவை மூலப்பட்டறை பகுதிக்கு அருகிலுள்ள முக்கிய புறநகர்ப் பகுதிகளாகும்.

பிப்ரவரி 27, 2023 அன்று ஈரோடு கிழக்கு சட்டமன்றத் தொகுதிக்கு இடைத்தேர்தல் மற்றும் அரசியல் கட்சிகளின் பிரச்சாரம் காரணமாக, போக்குவரத்து நெரிசல் நிறைந்த பகுதிகளில் மூலப்பட்டறை பகுதியும் ஒன்றாகும்.

மூலப்பட்டறை பகுதியானது, ஈரோடு கிழக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்ற திருமகன் ஈவெரா காலமாகி விட்டதால், இத்தொகுதிக்கு 2023 ஆம் ஆண்டு பிப்ரவரி 27 ஆம் நாள் இடைத்தேர்தல் நடைபெற உள்ளது. மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
## மேற்கோள்கள்

## வெளி இணைப்பு
* GeoHack - மூலப்பட்டறை

பகுப்பு:ஈரோடு மாவட்டத்திலுள்ள கிராமங்கள்
நியூசெர்சி தமிழ்ப் பேரவை

**நியூசெர்சி தமிழ்ப் பேரவை** (*New Jersey Tamil Peravai*) அமெரிக்காவின் நியூ ஜெர்சி மாநிலத்தில் செயல்படும் ஒரு தமிழ் அமைப்பு ஆகும். நியூசெர்சி தமிழ்ப் பேரவை, 2019 ஆம் ஆண்டு சனவரி மாதம் தொடங்கப்பட்டது.  நியூசெர்சி மாநிலம், அமெரிக்காவில் தமிழர்கள் அதிகம் வசிக்கும் மாநிலங்களில் ஒன்றாகும். இம் மாநிலத்தின் பல்வேறு பகுதிகளில் தமிழர்கள் வசிக்கிறார்கள். அவர்கள் அனைவரையும் ஒன்றிணைத்து நியூசெர்சி தமிழர்களுக்கு பொதுவான ஒர் அமைப்பாக, வள்ளுவத்தின் "பிறப்பொக்கும் எல்லா உயிர்க்கும்" என்னும் உன்னதமான வழியில் செயல்படுவதாக இந்த அமைப்பின் இணையத்தளம் தெரிவிக்கிறது.

## மேற்கோள்கள்

## புற இணைப்புகள்
* https://njtamilperavai.org/
* பேரவை முகநூல் பக்கம் 
* பேரவை யூடியூப் பக்கம்

பகுப்பு:ஐக்கிய அமெரிக்கத் தமிழர் அமைப்புகள்
பகுப்பு:நியூ ஜெர்சி
சாயாஜி ரத்னா விருது

**சாயாஜி ரத்னா விருது** (*Sayaji Ratna Award*) என்பது பரோடா மேலாண்மை சங்கத்தினால் 2013-ல் தேசிய அளவிலான விருது சிறந்த பங்களிப்பினை வழங்கும் ஆளுமைகளுக்கு வழங்கப்படும் விருதாகும்.

## பின்னணி
சாயாஜி ரத்னா விருதினை வடோதராவின் முன்னாள் ஆட்சியாளரான மகாராஜா சாயாஜிராவ் கெய்க்வாட் III-இன் அவரது 151வது பிறந்தநாளைக் குறிக்கும் வகையில் பரோடா மேலாண்மை சங்கம் 2013-்நிறுவியது. பரோடா மேலாண்மை சங்கம் என்பது வதோதராவில் 1957-ல் நிறுவப்பட்ட நிறுவனம் ஆகும். இந்நிறுவனம் அனைத்திந்திய மேலாண்மை சங்கத்தின் அமைப்பில் உறுப்பினராக உள்ளது. இந்த விருது ஆண்டுதோறும் இந்தியாவில் வாழும் ஜாம்பவான்களுக்கு வழங்கப்படுகிறது. இது வணிகம், விளையாட்டு, கலை, மனித நேயம், கல்வி, நிர்வாகம் மற்றும் மருத்துவம் ஆகிய துறைகளில் ஆளுமை மற்றும் சிறந்த பங்களிப்பை அங்கீகரிக்கும் வகையில் சாதனை புரிந்தவர்களுக்கு வழங்கப்படுகிறது. மகாராஜா மூன்றாம் சாயாஜிராவ் தனது புகழ்பெற்ற ஆட்சியின் போது வெளிப்படுத்திய நட்சத்திர குணங்களைக் கொண்ட ஒரு நபரை நடுவர் குழு தேர்ந்தெடுக்கிறது. இந்த குணங்களில் குறிப்பிடத்தக்கவை - தொலைநோக்கு பார்வை, நேர்மை, இரக்கம், பரோபகாரம், நிறுவனத்தை உருவாக்கும் திறன், நிபுணர்களின் ஆதரவு மற்றும் சமூகத்தின் அனைத்துப் பிரிவினரையும் உள்ளடக்கி ஊக்குவிக்கும் மற்றும் மேம்படுத்தும் தலைமை ஆகியன.

### முதல் விருதாளர்
இந்த விருதை முதலில் பெற்றவர் இன்ஃபோசிஸ் நிறுவனத்தின் இணை நிறுவனர் நா. ரா. நாராயண மூர்த்தி ஆவார். 13 மே 2013 அன்று வதோதராவில் நடந்த விழாவில் இவருக்கு இந்த விருது வழங்கப்பட்டது.

### இரண்டாவது விருதாளர்
சாயாஜி ரத்னா விருதை இரண்டாவதாகப் பெற்றவர் ரத்தன் டாட்டா, மும்பையைச் சேர்ந்த டாட்டா குழுமத்தின் இந்தியத் தொழிலதிபர் ஆவார். தற்போது இவர் டாட்டா சன்ஸ் நிறுவனத்தின் சீர்மிகு தலைவர் பதவியை வகிக்கிறார். இது ஒரு கெளரவ மற்றும் ஆலோசனை பதவியாகும். இந்த விருது 1 திசம்பர் 2015 அன்று வதோதராவில் இவருக்கு வழங்கப்பட்டது.

### மூன்றாவது விருதாளர்
இந்த விருதை மூன்றாவதாகப் பெற்றவர் இந்தி திரைத்துறை நடிகர் அமிதாப் பச்சன் ஆவார். இது இவருக்கு 20 நவம்பர் 2018 அன்று வதோதராவில் வழங்கப்பட்டது.

## மேலும் பார்க்கவும்

* மகாராஜா சாயாஜிராவ் கெய்க்வாட் III

பகுப்பு:இந்திய விருதுகள்
இலங்கா பொடி

**இலங்கா பொடி** (*Lanka Podi*) அல்லது **இலங்கா புடி** (பொருள்: இலங்கா எரிப்பு) என்பது இந்தியாவின் மேற்கு ஒடிசாவின் சுபர்ணபூர் மாவட்டத்தில் கொண்டாடப்படும் ஒரு திருவிழா ஆகும். சுபர்ணபூர் பசிசிமா இலங்கா என்று அழைக்கப்பட்டது என்பதற்கு இந்த பண்டிகை மேலும் ஒரு சான்று என்று பலர் கூறுகின்றனர். இது ஆண்டுதோறும் பத்ரா அமாவாசை அன்று அனுசரிக்கப்படுகிறது. பாரம்பரிய இந்து நாட்காட்டியின்படி பொதுவாகச் *சப்தபுரி அமாபஸ்யா* என்று அழைக்கப்படுகிறது.

## திருவிழா
இத்திருவிழா இராமநவமி அன்று தொடங்கி 12 நாட்கள் நடைபெறும் இந்த திருவிழாவின் முக்கிய ஈர்ப்பு அசுரனான இராவணனை வதம் செய்வதாகும். இது ‘ராவன் பொடி’ என்று அழைக்கப்படும். இராவணனின் பெரிய உருவ பொம்மையை தீயிட்டுக் கொளுத்துவது இந்நிகழ்வின் சிறப்பாக கருதப்படுகிறது.

## கொண்டாட்டங்கள்
இலங்கா என்ற சொல்லுக்கு இந்திய பேச்சுவழக்குகளில் தீவு என்று பொருள். இதில் நதி தீவுகளும் அடங்கும். சோனேபூர் என்றால் இராவணனின் இலங்கையினைக் குறிக்கும் தங்க நகரம் என்று பொருள். இது இராவணனின் தங்க நகரம் என்று இப்பகுதி மக்கள் நம்பினர். மழைக்கால அமாவாசை இரவில் (பத்ர அமாவாசை) குழந்தைகளுக்கு அனுமனின் களிமண் பொம்மைகள் வழங்குவார்கள். இவை இலை மற்றும் மலர்களால் அலங்கரிக்கப்படும். திருவிழா இரவில், இந்த பொம்மைகளை வண்டிகளில் வைத்து அக்கம் பக்கம் எடுத்துச்செல்வர். பின்னர் இவற்றின் வால்களில் எண்ணெய் கலந்த துணியினைச் சுற்றி தீயிட்டு கொழுத்துவர். கிராமங்களில், இளைஞர்கள் இரவு முழுவதும் உண்ணாவிரதம் இருப்பார்கள். இவர்கள் அழகான அனுமான் முகமூடிகளை அணிந்துகொண்டு, அனுமான் இலங்கையைக் கைப்பற்றியதை நினைவு கூறும் விதமாக நெருப்பில் நடப்பார்கள். இங்குள்ள இராவணன் முகமூடிகளை மது மற்றும் மீன் கொண்டு வழிபடுவர். இது தந்திர வேர்களைக் குறிக்கிறது.
 
## மேற்கோள்கள்

## வெளி இணைப்புகள்
* இந்திய விதிமுறைகளின் பயன்பாடு பற்றிய குறிப்பு
பகுப்பு:சுபர்ணபூர் மாவட்டம்
சிறீ நாராயண ஜெயந்தி

[வலது|thumb|260x260px| [நாராயணகுரு|நாராயண குரு, ஆன்மீக குரு]]
[வலது|thumb|180x180px| இந்தியா மாநிலம் கர்நாடகாவின் [மங்களூர்|மங்களூரில் உள்ள கோகர்ணநாதேசுவரா கோயிலில் குரு ஜெயந்தி விழா]]
**சிறீ நாராயண ஜெயந்தி** (*Sri Narayana Jayanthi*) என்பது கேரளாவின் அரசு விழா ஆகும். இது மலையாள நாட்காட்டியின் சிங்கம் மாதத்தில் ஓணம் காலத்தில் சதயம் நாளில் கொண்டாடப்படுகிறது. இது இந்து மதத்தின் சாதி அமைப்புக்கு எதிராகப் போராடிய இந்தியாவின் துறவியும் சமூக சீர்திருத்தவாதியுமான நாராயணகுருவின் பிறந்த நாளைக் குறிக்கிறது.

அரசு விழாவாக அன்றைய தினம் கேரளாவில் பள்ளிகள், வங்கிகள் உள்ளிட்ட அலுவலகங்களுக்கு விடுமுறை அளிக்கப்பட்டுள்ளது.

மலையாள மாதமான சிங்கத்தின் (சிம்மம்) சதயம் நட்சத்திரத்தில் குருவின் பிறந்தநாள் கொண்டாடப்படுகிறது. சாதி வெறி, பொருளாதார ஏற்றத்தாழ்வு போன்றவற்றால் துண்டு துண்டாக உடைந்த சமூகத்தில், 'ஒரே ஜாதி, ஒரே மதம், ஒரே கடவுள்' என்ற பொன்மொழியை நாராயண குரு வலியுறுத்தினார்.

மத நல்லிணக்க ஊர்வலங்கள், மாநாடுகள், மலர் அஞ்சலிகள், சமுதாய பிரார்த்தனைகள், ஏழைகளுக்கு உணவளித்தல், படகு போட்டி மற்றும் சமூக விருந்துகள் ஆகியவை நாராயண ஜெயந்தி கொண்டாட்டங்களைக் குறிக்கின்றன.

நாராயண குரு ஜெயந்தி அண்டை மாநிலமான கருநாடகத்தில் மங்களூர் பகுதிகளிலும் கொண்டாடப்படுகிறது.

## மேற்கோள்கள்

## மேலும் பார்க்கவும்

* நாராயண குரு
* சிறீநாராயண ஜெயந்தி படகுப் போட்டி

## வெளி இணைப்புகள்

* அமெரிக்காவில் ஜெயந்தி விழா 
* துபாயில் பில்லாவாஸ் ஜெயந்தி கொண்டாட்டம் 
* மும்பையில் கொண்டாட்டம் 
பகுப்பு:கேரள இந்து திருவிழாக்கள்
பகுப்பு:இந்து சமய விழாக்கள்
காசுமீரி சிவப்பு மிளகாய்

thumb|உலர்ந்த சிவப்பு காஷ்மீரி மிளகாய்
**காசுமீர சிவப்பு மிளகாய்** (*Kashmiri red chilli*) அல்லது காசுமீரி லால் மிர்ச்  என்பது உணவுக்கு அடர் சிவப்பு நிறத்தைக் கொடுக்கும், வண்ணம் மற்றும் சுவை சேர்க்கும் திறன் கொண்ட மிளகாய் வகையாகும். மேலும் உணவை மிகவும் காரமானதாக மாற்ற அனுமதிக்காது. காசுமிரி சிவப்பு மிளகாய் உற்பத்தியிலும் பயன்பாட்டிலும் இந்தியா மிகப்பெரிய சந்தையினைக் கொண்டுள்ளது. எம்டிஎச், எவரெசுட் மசாலா, சக்தி மசாலா மற்றும் பாட்சா மசாலா உள்ளிட்ட பல நிறுவனங்கள் தூள் வடிவில் இம்மிளகாய் வணிகத்தில் ஈடுபட்டுள்ளன. இந்தியாவில் உள்ள பெரும்பாலான உணவகத் தொழிலில் காசுமீர மிளகாய் அல்லது மிளாகாய் தூள் பயன்படுத்துவதாக விர் சங்வி தெரிவிக்கின்றார். சமையல்காரர்கள் *கோன் பெரி-பெரி மசாலா* உணவுகளுக்கு மாற்றாக காசுமீர மிளகாயைப் பயன்படுத்துகின்றனர்*.*

காசுமீர மிளகாய்க்கு அதிக தேவை இருப்பதால், பைதாகி மிளகாய் போன்ற மாற்றீடுகள் பயன்படுத்தப்படுகின்றன. காசுமீர மிளகாயின் உள்ளூர் வகையை ஆதரிப்பதற்கும், உற்பத்தியை அதிகரிப்பதற்கும் சம்மு காசுமீரில் அரசாங்க முன்முயற்சிகளும் ஊக்குவிப்புகளும் செயலில் உள்ளன.

## சிறப்பியல்புகள்
இந்திய நறுமணப் பொருட்கள் வாரியத்தின் கூற்றுப்படி, இந்திய அரசின் வர்த்தகம் மற்றும் தொழில்துறை அமைச்சகத்தின் கீழ், காசுமீர மிளகாய் முக்கியமாக ஜம்மு மற்றும் காஷ்மீர் மற்றும் இமாச்சல பிரதேசத்தில் விளைகிறது. ஆனால் தற்பொழுது கோவா போன்ற இடங்களிலும் பயிரிடப்படுகிறது. இவை குளிர்காலத்தில் அறுவடை செய்யப்படுகின்றன. அமெரிக்கன் நறுமண வணிக சங்கம் இதன் வண்ண மதிப்பினை 54.10 என மதிப்பிட்டுள்ளது. இந்த மதிப்பு மிளகாயிலிருந்து பிரித்தெடுக்கப்படும் நிறத்தின் அளவைக் கண்டறிய உதவுகிறது. கேப்சைசின் மதிப்பு 0.325% ஆகும். இவை மென்மையானவை, சுகோவில் அளவுகோலில் 1000 - 2000 எசுஎச்யு வரை இருக்கும். காசுமீர சிவப்பு மிளகாயில் பல்வேறு குணங்கள் உள்ளன. 1999-ல் மேற்கொள்ளப்பட்ட ஆய்வின்படி, கேப்சைசின் மதிப்பு 0.126% எனக் கண்டறியப்பட்டது.

இந்தியாவின் நுகர்வோர் கல்வி மற்றும் ஆராய்ச்சி மையம் *எவரெஸ்ட் காஷ்மீரி லால்* (எவரெஸ்ட் மசாலாப் பொருட்கள்) சுகோவில் அளவுகோலில் 48,000-ல் வைக்கிறது. அதே நேரத்தில் *கோல்டன் ஹார்வெஸ்ட் காஷ்மீரி மிர்ச் பவுடர்* (கோல்டன் ஹார்வெஸ்ட்*)* 60,000-ஐ சுகோவில் அளவுகோலில் கொண்டுள்ளது. இந்த சுகோவில் அளவுகோல் நிலை சந்தையில் உள்ள மற்ற வணிகத் தயாரிப்புகளைப் போலவே உள்ளது. இதனுடன் கலப்படம் செய்யப்படும் பொருட்களில் செங்கல் தூளும் ஒன்றாகும்.

## பயன்பாடு
காசுமீர மிளகாய் *தந்தூரி சிக்கன்* போன்ற பல்வேறு அசைவ உணவுகளிலும், ''டைகர்'' இறால் போன்ற சிற்றுண்டிகளிலும் பயன்படுத்தப்படுகிறது. இது ஊறுகாய் மற்றும் சட்னி தயாரிப்பிலும் பயன்படுத்தப்படுகிறது. இது பாவ் பாச்சி, மிசல் பாவ் போன்ற உணவுகளில் நிறத்திற்காகப் பயன்படுத்தப்படுகிறது.

## மேற்கோள்கள்

பகுப்பு:இந்திய உணவுகள்
பந்தோய்பி

**பந்தோய்பி** ( *Panthoibi* ) நாகரீகம், தைரியம், கருவுறுதல், கைவினைப்பொருட்கள், காதல், வெற்றி, போர் மற்றும் புத்திசாலித்தனம் ஆகியவற்றுடன் தொடர்புடைய பண்டைய காங்கிலிபாக்கின் ( முந்தைய மணிப்பூர் இராச்சியம்) புராணங்கள் மற்றும் மதத்தில் காணப்படும் ஒரு தெய்வம். நோங்போக் நிங்தௌ கடவுளின் துணைவியான இவள் இலீமரேல் சிதாபியின் தெய்வீக அவதாரங்களில் ஒருவராகக் கருதப்படுகிறார். மேலும் நோங்தாங் லீமா தேவியின் வடிவமாகவும் அடையாளம் காணப்படுகிறாள். மணிப்பூர், அசாம், திரிபுரா, வங்காளதேசம் மற்றும் மியான்மர் ஆகிய நாடுகளில் உள்ள மெய்தே மக்களால் இவள் முக்கியமாக வணங்கப்படுகிறாள். 

பந்தோய்பி, எமோய்னு, புயோபி போன்ற பிற மைதி தெய்வங்களின் ஆளுமை, மைதி பெண்களின் தைரியம், சுதந்திரம், நீதி மற்றும் சமூக மரியாதை ஆகியவற்றை சித்தரிக்கிறது. 

## வரலாறு
[thumb|400x400px| [அசாம்|அசாமின் கொண்டாடப்பட்ட பந்தோய்பி இரட்பா திருவிழாவின் போது பாந்தோய்பியின் சிலை]]
பந்தோய்பி தெய்வத்தின் வழிபாடு காபா வம்சத்தின் சகாப்தத்தில் தொடங்கியது.   

கி.பி 1100 இல், இலொயும்பா சின்யென், செய்சனம் குலத்தின் தேவி பந்தோய்பிக்கு செய்த சேவையைப் பற்றி குறிப்பிடுகிறார். உரை அவளை மிகவும் போற்றப்படும் மைதி தெய்வம் என்று குறிப்பிடுகிறது. 

17 ஆம் நூற்றாண்டில், பந்தோய்பி புலி மீது சவாரி செய்யும் ஒரு போர் தெய்வமாக தோன்றினாள். 1686 ஆம் ஆண்டு பாந்தோய்பி கோயில் கட்டியதற்குச் செய்தோல் கும்பபாவின் பதிவும்   1699 ஆண்டில் சிலையை உருவாக்கிய  பதிவும் காணப்படுகிறாது .

18 ஆம் நூற்றாண்டில், மணிப்பூரில் வைணவத்தின் எழுச்சி காரணமாக பந்தோய்பி வழிபாட்டில் சரிவு ஏற்பட்டது. இந்து மன்னர் கரீப் நிவாஜ் பம்ஹெய்பா (1709-1748) கோவில்களை இடித்து சிலைகளை உடைத்தார். மேலும் 18 ஆம் நூற்றாண்டிலிருந்து, பந்தோய்பி இந்து தெய்வமான துர்க்கையின் வெளிப்பாடாகவோ அல்லது அவரது அவதாரமாகவோ அல்லது அவரது வெளிப்பாடாகவோ கருதப்பட்டார்.      பாந்தோய்பியின் அடையாளம் x துர்க்கையின் வடிவமாகவே மாற்றப்பட்டது. செப்டம்பர் - அக்டோபர் மாதங்களில் ஐந்து நாட்கள் இவள் வழிடபட்டாள். 

1700 முதல் நவீன சகாப்தம் வரும் வரை பந்தோய்பிக்கு கோயில்கள் எதுவும் கட்டப்படவில்லை.   1960 களில் இருந்து, துர்கை வழிபாட்டிற்கு பதிலாக பாந்தோய்பி வழிபாடு அதிகரித்துள்ளது. 

பந்தோய்பி வழிபாடு முக்கியமாக மைதி இனத்தைச் சேர்ந்த எய்சனிச குடும்பத்தால் வழிபடப்படுகிறது. எனவே, இவள் *எய்சனம் லைரெம்பி* என்றும் அழைக்கப்படுகிறார்.  

## மற்ற தெய்வங்களுடன் தொடர்பு

பந்தோய்பி தேவி லீமாரல் சிதாபியின் தெய்வீக அவதாரங்களில் ஒன்றாகக் கருதப்படுகிறாள்.   இவள் நோங்தாங் லீமா தேவியின் அவதாரமாகவும் கருதப்படுகிறாள்.   இவளுக்கு புயோபி (தானியங்களின் தெய்வம்) உட்பட பல வடிவங்கள் உள்ளன.  தேவி *கோரேபி சாம்புபி* ( கோரிமா என்றும் அழைழைக்கப்படும்) பந்தோய்பியின் அவதாரமாகவும் கருதப்படுகிறார். 

## சான்றுகள்

## உசாத்துணை
* Ariba Manipuri Sahityagee Saklon by Nabachandra, Polem
* Chinglon Laihui by Manglem Meitei, Lairenjam
* Erat Laisol by Singh, Khulem Chandrashekhar
* Khannashi Neinnashi Leishatpa Puya by Manglem Meitei,l
* Lairemjam Manglem Gi Lai Haraoba by Manglem Meitei, Lairenjam
* Langgol Chinggoirol by Singh, Kulchandra Ngariyambam
* Manipuree Funggawaree Part 1 by Singh, Kabrabam Neelakanta
* Manipuree Funggawaree Part 2 by Singh, Kabrabam Neelakanta
* Yek Taretki Meihourol by Manglem Meitei,l
* Yek Taret Ki Meihouron by Manglem Meitei,l

## வெளி இணைப்புகள்

* E-PAO, Panthoibi
* INTERNET ARCHIVE, Panthoibi
* Learners' Manipuri-English dictionary, Panthoibi

பகுப்பு:மணிப்பூரில் பண்பாடு
முழு ஆட்களம்

கணிதத்தில், குறிப்பாக நுண்புல இயற்கணிதத்தில், ஒரு **முழு ஆட்களம்** (*integral domain*) என்பது ஒரு சுழியற்ற பரிமாற்று வளையமாகும். இதன் ஏதேனும் இரண்டு சுழியற்ற உறுப்புகளின் பெருக்கமும் சுழியற்றதாகவே இருக்கும். முழு ஆட்களங்கள், முழுவெண்கள் வளையத்தின் பொதுமைப்படுத்தல்களாக இருப்பதுடன் வகுபடுதன்மையை அறிவதற்கான இயல்புச் சூழலையும் வழங்குகிறது. இதன் ஒவ்வொரு சுழியற்ற உறுப்பு a க்கும் நீக்கல் பண்பு உள்ளது. அதாவது:
:a ≠ 0 எனில், ab = ac ==> b = c .

சில ஆய்வாளர்கள் (பிரெஞ்சு-அமெரிக்கக் கணிதவியலாளர் செர்ஜ் லாங்) முழு ஆட்களம் என்ற பெயருக்குப் பதிலாக "முழு வளையம்" எனப் பயன்படுத்துகின்றனர். இது \mathbf{Z}[i] அல்லது \Z[i]. எனக் குறிக்கப்படுகிறது.

முழுவெண் கெழுக்களைக் கொண்ட பல்லுறுப்புக்கோவை வளையங்கள் முழு ஆட்களங்களாக இருக்கும். எடுத்துக்காட்டாக, முழுவெண் கெழுக்களுடன் ஒருமாறியிலமைந்த பல்லுறுப்புக்கோவை வளையம் (\Z[x]) ஒரு முழு ஆட்களமாகும்; இதேபோல சிக்கலெண் கெழுக்களுடன் *n*-மாறிகளிலமைந்த பல்லுறுப்புக்கோவை வளையமும் (\Complex[x_1,\ldots,x_n]) முழு ஆட்களமாகும்.

## மேலும் பார்க்க

## குறிப்புகள்

## மேற்கோள்கள்
* 
* 
* 
* 
* 
* 
* 
* 
* 
* 
* B.L. van der Waerden, Algebra, Springer-Verlag, Berlin Heidelberg, 1966.

## வெளியிணைப்புகள்
*

பகுப்பு:வளையக் கோட்பாடு
பிரித்தானிய போர்னியோவில் இராணுவ நிருவாகம்

**பிரித்தானிய போர்னியோவில் இராணுவ நிருவாகம்** (ஆங்கிலம்: *British Military Administration of Borneo* (**BMA**); மலாய்: *Pentadbiran Tentera British (Borneo)*) என்பது 1945 செப்டம்பர் 12-ஆம் தேதி தொடங்கி 1946 சூலை 1-ஆம் தேதி வரையில், சரவாக் மற்றும் வடக்கு போர்னியோ பகுதிகளை பிரித்தானிய இராணுவத்தினர் நிருவாகம் செய்ததைக் குறிப்பிடுவதாகும். 

இரண்டாம் உலகப் போர் முடிவு அடைந்த போது சப்பான் சரண் அடைந்தது. அந்த நிலையில் சரவாக், சபா, லபுவான் பகுதிகளில் நிர்வாக வெற்றிடம் ஏற்பட்டது. அதை நிரப்புவதற்காக ஒரு பாதுகாப்பு நிருவாகம் (Caretaker Government) உருவாக்கப்பட்டது. 

அந்த நிருவாகம் தான் பிரித்தானிய போர்னியோவில் இராணுவ நிர்வாகம் எனும் தற்காலிக நிருவாகம் ஆகும்.  

## பொது

1946-இல் சரவாக் மற்றும் வடக்கு போர்னியோவில் பிரித்தானிய முடியாட்சி நிறுவுவதற்கு இடையில் இந்த நிருவாகம் செயல்பட்டது. 

லபுவான் தீவில் போர்னியோவின் பிரித்தானிய இராணுவ நிர்வாகத்தின் தலைமையகம் இருந்தது. அந்தத் தலைமையகம் பெரும்பாலும் ஆத்திரேலிய அரசாங்கத்தின் இராணுவப் படையினரால் (Australian Imperial Force) நிருவகிக்கப்பட்டது.

அந்த நிருவாகத்தின் கீழ் இன்றைய லபுவான், சபா, சரவாக் புரூணை பகுதிகள் இருந்தன. அவற்றுள் சரவாக் மாநிலம் மட்டும் பிரித்தானிய போர்னியோ பொது விவகாரப் பிரிவின் (British Borneo Civil Affairs Unit) கீழ் ஆத்திரேலியர்களால் நிருவகிக்கப்பட்டது.

## மேலும் காண்க
* பிரித்தானிய போர்னியோவில் சப்பானிய ஆக்கிரமிப்பு
* மலாயாவில் சப்பானிய ஆக்கிரமிப்பு

## சான்றுகள்

## மேலும் படிக்க
* Lists of Archival Materials from Public Record Office, London. (1886–1969)
* British military administration British Borneo : Monthly Reports

பகுப்பு:பிரித்தானிய போர்னியோ
பகுப்பு:இரண்டாம் உலகப் போர்